Dobrý deň,
ďakujem za otázku. Vitamín C je najlepšie užívať pred jedlom, zinok sa odporúča užiť nalačno, multivitamíny obyčajne po jedle. Produkty s obsahom rybieho oleja je najlepšie užívať súčasne s jedlom. Pri probiotikách je spôsob užívania rôzny, nie je tu všeobecné pravidlo - skúste sa pozrieť v príbalovom letáku alebo poradiť v lekárni.
Čas užívania v priebehu dňa obyčajne zlaďujeme aj s návykmi pacienta. Rybí olej je dobré užiť napríklad s raňajkami alebo obedom, multivitamín ráno, vitamín C ráno a/alebo večer pred spaním, ráno kľudne aj so zinkom. Želám Vám pevné zdravie!
S pozdravom  a želaním krásneho dňa
PharmDr. Lenka Balážová
odborný zástupca BENU SK 77